右互易，又古衡山不指湖南，且不当在三苗北。古河域亦有名彭蠡者（见吕氏春秋爱类、淮南人间训）。江北汉水流域亦有名洞庭者（楚辞所咏洞庭是也）。春秋河东有茅戎，又有陆浑蛮氏，亦称戎蛮子。杜注云：“在河南新城县。”苗与茅、蛮同声。古三苗疆域大率南北以此为度，正与虞、夏壤地杂处。舜、禹驱逼苗民，渐迁而西，所谓“窜三苗于三危，以变西戎”也。若三苗在湖湘间，不应驱至今甘肃境。旧说又谓：三苗，姜姓之别。尚书吕刑言及苗民制刑，吕国河南南阳，正古代四岳姜姓居地，本古昔苗土，顾引以为戒尔。（范氏后汉书西羌传：“西羌之本出自三苗姜